OpenLLM-France/wikimedia huggingface dataset:
# Eneritz Furyak

Eneritz Furyak —jaiotzako izen-deiturez, Eneritz Dueso Domenech— (Irun, 1993) egile abeslari eta musikari euskalduna da.

## Ibilbidea

Kasernarat taldearekin aurkeztu zituen lehen aldiz berak idatzitako kantuak, baina ondotik bakarkako ibilbideari heldu eta 2017. urtean kaleratu zuen bere bakarkako lehen diskoa.

## Diskografia

* Eneritz Furyak (2017, autoekoizpena)
* Zaldi zuria / Maskara (2018, autoekoizpena)
* Emadan (2021, autoekoizpena)
* Emaizkidan - Emadan Remixes/Reworks (2023, autoekoizpena)
* hhh (2024, autoekoizpena)

## Erreferentziak

* 1 2 Eneritz Furyak. .
* ↑ Furyak, Eneritz. Zaldi zuria. .
* ↑ Kafea, Bigarren. (2021-02-24). «Eneritz Furyak: «Aurreko diskoa basatiagoa zen, 'Emadan' neurtuagoa da eta geruza gehiago ditu»» irratia.naiz.eus (Noiz kontsultatua: 2021-03-04).
* ↑ (Gaztelaniaz) «Estrenamos "Emadan", el tercer trabajo de Eneritz Furyak» MondoSonoro 2021-02-16 (Noiz kontsultatua: 2021-03-04).
* ↑ Eslava, Ane. «Bere bidea hartuta, etiketetatik kanpo» Berria (Noiz kontsultatua: 2021-03-04).

## Kanpo estekak

* Eneritz Furyak. Twitter
* Eneritz Furyak. Instagram
* Eneritz Furyak. Eitb. "Emadan" 2021.01.12
* Eneritz Furyak. Facebook
* Elkarrizketa: Musika kontsumitu egiten dugu, entzun ez horrenbeste Anboto, 2021.12.03
* Datuak: Q83986484
# Abraj Al Bait dorreak

Abraj Al Bait dorre multzoa, Saudi Arabiako Meka hirian dagoen etxe orratz multzoa da, Kaabaren ondoan. Elkarri lotutako zazpi eraikinek osatzen dute proiektua, dorrerik altuenak 601 metroko altuera dauka, antena kontutan hartuz.
Hasierako egitasmoaren arabera dorre garaienak 577 metro izatea aurrikusten zen baina 2010ean egituraren azken zatiko antena luzatzea erabaki zuten.

## Dorreak

| Izena | Garaiera | Solairuak | Urtea | Egoera |
| Hotela | 601m | 85 | 2011 | Eraikitzen |
| Hajar | 260m | 48 | 2009 | Eraikia |
| ZamZam | 260m | 48 | 2007 | Eraikia |
| Maqam | 250m | 45 | 2010 | Eraikitzen |
| Qibla | 250m | 45 | 2010 | Eraikitzen |
| Al-Marwah | 240m | 42 | 2009 | Eraikia |
| Al-Safa | 240m | 42 | 2009 | Eraikia |

## Erlojua

2010eko abuztuaren 11an, Ramadanaren hasiera egunean, 480 metrora dagoen erlojuetako bat martxan jarri zuten munduko altuena dena . 43m x 43m-ko tamaina dauka eta munduko erloju handeina da.

## Rekordak

* Munduko hotelik altuena
* Munduko erlojurik handiena
* Munduko erlojurik altuena
* Munduko eraikinik handiena (1 575 815 m²)

## Iruditegia

* Abraj Al Bait eraikitzen
* Abraj Al Bait eraikitzen
* Abraj Al Bait eraikitzen

## Ikus, gainera

* Masjid al-Haram Meskita

## Kanpo Loturak

* (Ingelesez) Proiektuaren webgune nagusia.

## Kanpo estekak

* Datuak: Q189476
* Multimedia: Abraj Al Bait Towers / Q189476
# El Urumea

El Urumea Baroja familiak Donostian XIX. mendearen bukaeran argitaratu zuen egunkaria da.

## Historia

Serafin Baroja Zornozak sortu zuen egunkaria 1879an eta bere anaia Rikardo izan zen zuzendaria. El Urumeak 1879tik 1885 arte iraun zuen, eta Rikardo Baroja zuzendariaren heriotzarekin amaitu zen egunkaria.
El Urumea hasierako garaian astean hiru egunetan argitaratzen zen baina berehala egunerokoa bihartu zen. Beste egunkarietako berriak hartzen zituen, Madrileko El Liberal, El Imparcial eta La Correspondencia, El Noticiero Bilbaíno, El Eco de Navarra, El Anunciador Vitoriano eta Le Courier de Bayonne. Serafin Baroja izan zen egukariaren sortzailea eta jabea. Idazle izateaz gain, kazetari ere izan zen, Madrileko El Tiempo egunkariaren berriemaile eta La Voz de Guipúzcoa egunkariaren kolaboratzaile "Equich" izengoitiarekin sinatzen zituen artikuluak. 1883an Bai, jauna bai astekaria sortu zuen Iruñean.
Egunkariak lau orrialde zituen, eguneko alearen prezioa 5 zentimo zen, eta ale atzeratuak berriz, 10 zentimotan saltzen ziren. Egunkariaren egoitza eta inprenta hasieran Okendo kalean egon ziren, 1880ko abuztuan Esterlines kalera aldatu ziren, eta azkenik, 1884ko urritik aurrera Idiakez kalean egon ziren.
Rikardo Baroja, El Urumea egunkariko zuzendaria izateaz gain, Donostiako Udal Liburutegiko zuzendaria ere izan zen, Manterola ondoren. Buru belarri ibili zen egunkariarekin, lan gehienak berak egiten omen zituen eta garai hartako zenbait idazleren kolaborazioak lortu zituen, besteak beste, Nikolas Soraluze, Agirre Miramon, Alfredo Laffite, Joakin Jamar eta Antonio Peña Goñi.
El Urumeak bere burua definitzerakoan egunkari politikoa ez zela baieztatzen zuen, soilik Donostiaren eta Gipuzkoaren interesak defenditzen zituela berresten zuen. Hala ere, gai esanguratsuetan liberalen alde agertu ohi zen.
Egunkariaren bildumari dagokionez, Donostiako Liburutegi Nagusiak zenbaki guztiak gorde ditu, eta bilduma osoa digitalizatu eta publikoaren eskura jarri du Liburutegi Digitalean.

## Bibliografia

* (Gaztelaniaz) Arantxa Arzamendi: «Catálogo de publicaciones periódicas donostiarras: 1800-1936». Eusko Ikaskuntzen Nazioarteko Aldizkaria, 38. urtea, XXV liburukia, 1. zenbakia, 1990eko urtarrila-ekaina.
* (Gaztelaniaz) Biblioteca Municipal de Donostia-San Sebastián: catálogo de publicaciones periódicas; dirección Eulalia San Agustín; coordinación Arantxa Arzamendi ; realización Arantxa Arzamendi y Eki Servicios Bibliotecarios. - Donostia: Asociación de Bibliotecarios de Gipuzkoa, 1992.

## Kanpo estekak

* El Urumea, Donostiako Liburutegi Digitalean.
* Datuak: Q20492936
# Łazienki parkea

Łazienki parkea$^1$ UNESCOren gizateriaren ondarea :
| Chopinen monumentu ospetsua Łazienki parkean ||
| Mota | Kulturala |
| Kokalekua | Varsovia (Polonia) |
| Eskualdea$^2$ | {{{Eskualdea}}} |
| Izen ematea | 1980 (IV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Łazienki errege parkea (polonieraz, Park Łazienki Królewskie) Varsoviako (Polonia) parke publikorik handiena da. 80 ha inguruko eremua hartzen du. Jauregi multzo bat, aintzira bat eta lorategi botaniko bat ditu. Śródmieście barrutiaren hegoaldeko mugan dago, Ujazdosw etorbidean (Aleje Ujazdowskie), eta Poloniako hiriburuko «Errege bidea» (Trakt Królewski) delakoaren parte da.
Frédéric Chopin konpositorearen monumentua eta jauregi eta pabiloi interesgarri batzuk dituelako da ezaguna: Irlako jauregia, Belvedere jauregia, anfiteatroa, Etxe zuria eta Dianaren tenplua, besteak beste. Eraikin horietako gehienak museo bihurtu dituzte azken hamarkadetan.

## Historia

XVII. mendean sortu zuen Tylman van Gameren arkitektoak barroko estiloan, Stanisław Lubomirski mariskal handiarentzat. Łazienki (bainuak, polonieraz) izena hartu zuen garai hartan parkeko aintziraren uhartearen zegoen bainu-pabilioi sofistikatua zela eta.

## Erreferentziak

* Datuak: Q345279
* Multimedia: Łazienki Park in Warsaw / Q345279
# La Toberíako ur-jauziak

La Toberíako ur-jauziak Araba ipar-ekialdeko Andoin herritik hurbil dauden ur-jauziak dira, Nafarroako mugaren alboan.

## Izena

Toba arrokaren ugaritasunak ematen dio izena. Arroka oso porotsua da. Materia begetalaren gainean prezipitaturiko karbonato kaltzikoak osatzen du, eta materia organikoa hil eta deskonposatzerakoan, hark utzitako hutsunea bete egiten da.

## Geografia

Entzia mendilerroaren iparraldeko isurian aurkitzen dira ur-jauziak, erkametz (Quercus faginea) baso baten barnean, 752 metrotako altueran. Bidean ehun urtetik gora dituzten pagoak ere badaude. Eurite sasoian ikusten dira ur-jauzi hauek, Tobería ibaiko urak gainezka egiten duenean. 38 metrotako altuera jaisten dute bi jauzi nagusitan.

## Erreferentziak

* ↑ «Cascadas de la Tobería» Wikiloc | Munduko ibilbideak (Noiz kontsultatua: 2025-02-23).
* ↑ (Gaztelaniaz) «Cascadas de la Tobería ( 1,3 km)» www.uragentzia.euskadi.eus 2014-08-22 (Noiz kontsultatua: 2025-02-23).
* ↑ La Toberíako ur-jauziak ( 1,2 km). www.arabakolautada.eus.

## Kanpo estekak

* Datuak: Q132707667
* Multimedia: Toberia Falls / Q132707667
# Antonio Muñoz Molina

Antonio Muñoz Molina (Úbeda, Jaén, Espainia, 1956ko urtarrilaren 10a) gaztelaniazko idazlea da.

## Bizitza

Artearen historia ikasi zuen Granadako Unibertsitatean eta kazetaritza Madrilgoan. Aldizkarietarako artikuluak idazten hasi zen, 1984an El Robinsón urbano (Hiriko Robinson) lanean bildu zituenak. Lehenengo eleberria 1986an idatzi zuen, Beatus ille. Lan horretan berak asmatutako hiri bat agertzen da, Mágina, eta hiri bera agertuko zen hurrengo liburuetan ere. El invierno en Lisboa (1987, Negua Lisboan) lanak Espainiako Kritika Saria eta Espainiako Narratiba Sari Nazionala irabazi zuen. Azken sari hori 1992an irabazi zuen berriz ere, El jinete polaco (Poloniar zalduna) lanari esker. Lan horrek, bestalde, Planeta saria irabazi zuen 1991n.
Muñoz Molinaren lanak memoriaren lurraldeetan gertatzen dira, eta Espainiako historia hurbila berritzen saiatzen da, zinema beltzaren eta polizia-eleberrien oihartzunekin; Beltenebros (1989) lana da horren adibide argia: jakin-min eta maitasunaz beteriko ekintza da, gerra ondoko Madrilen gertatzen dena. Madril behin eta berriro agertzen da Muñoz Molinaren eleberrietan, hala nola Los misterios de Madrid (1992, Madrilgo misterioak) eta El dueño del secreto (1994, Sekretuaren jabea) lanetan. 1996an lan sarkastiko bat argitaratu zuen, parodiaren eta oroitzapenen artekoa, frankismoaren garaiko nahitaezko soldadutzari buruz: Ardor guerrero. 1997an Plenilunio eleberria argitaratu zuen, izuaren gaiaren inguruan osatua, eta arrakasta handia izan zuena.
Muñoz Molinaren zenbait eleberri zinemara eraman dituzte: El invierno en Lisboa, Beltenebros (Pilar Miró), Plenilunio (Imanol Uribe).
1995ean Espainiako Errege Akademiako kide hautatu zuten.

## Obra
### Eleberriak

* Beatus Ille (1986)
* El invierno en Lisboa (1987)
* Beltenebros (1989)
* El jinete polaco (1991)
* El dueño del secreto (1994)
* Ardor guerrero (1995)
* Plenilunio (1997)
* Carlota Fainberg (1999)
* En ausencia de Blanca (2001)
* Sefarad (2001)
* El viento de la Luna (2006)
* La noche de los tiempos (2009)

### Kontakizunak

* Las otras vidas (1988)
* Nada del otro mundo (1993 eta 2011)

### Saiakerak

* Córdoba de los Omeyas (1991)
* La realidad de la ficción (1993)
* Pura alegría (1998)

### Egutegiak

* Ventanas de Manhattan (2004)
* Días de diario (2007)

### Artikuluak

* El Robinson urbano (1984)
* Diario del Nautilus (1985)
* Los misterios de Madrid (1992)
* Las apariencias (1995)
* La huerta del Edén: escritos y diatribas sobre Andalucía (1996)
* Unas gafas de Pla (2000)
* La vida por delante (2002)

### Bestelakoak

* ¿Por qué no es útil la literatura? (1994)
* Escrito en un instante (1996)
* Por un trago de aguardiente (1999)

## Ikus, gainera

* Gaztelaniazko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q450335
* Multimedia: Antonio Muñoz Molina / Q450335
# Mileto

    Artikulu hau Greziako antzinako hiriari buruzkoa da; Italiako udalerriari gaitzat duena beste hau da: «Mileto (Calabria)»
Mileto (antzinako grezieraz: Μίλητος, Miletos, turkieraz: Milet) antzinako hiri greziarra zen, Asia Txikiko kostaldean kokatua, gaur egungo Turkian.
Antzinatean lau portu zituen, baina Meandro ibaiak lurrez bete zituen eta biztanleek hiria bertan bera utzi. Hemen jaio ziren Tales, Aspasia eta Hipodamo Miletokoa.

## Historia

Iliadan karioen hiri bezala izendatzen da, troiatarren alde egon zena.
K.a. 546 urtean Joniako kostaldea Pertsiako inperioak garaitu egin zuen. Mileto, Joniako kostaldean zegoenez, Pertsiakoen eskuetan erori zen, leku garrantzitsuenetako bat izateagatik agian, baina persiarrek Mileto ez inbaditzea erabaki zuten. Helenar hiria ekialdeko pentsamenduarekin hasi zen kontaktuan, eta ez zuten bakarrik grekoek beren ideiak zabaldu baita ere beste kultura batzuk ezagutzeko aukera izan zuten. Autore batzuek Talesi esleitzen diote pentsamendu arrazional hori.
K.a. 499 eta 494 urte artean matxinada jonikoa egon zen Aristagoras zuzentzen zuena, Histieo bitartean preso zegoen persiar lurraldean. Esparta, bere laguntza ukatu zuen, Atenas laguntza txiki bat bidali zuen eta flota persiarraren kontra zuzenean borrokan ez egiteko lagundu zien. Espartaren laguntzarik gabe, iraultza gelditzea erraza izan zen eta Mileto erre egin zuten, horregatik ez zen inoiz guztiz berreraiki.
Uste da Miletok 90 kolonia edo sortu egin zituela Itsaso Beltzaren inguruan (Abidos, Amisos, Berezan, Zepi, Kolona, Eszepsis, Fasis, Istria, Limnas, Miletopolis, Odeso, Olbia Pontika, Paesos, Pantikapea, Priapo, Proconeso, Sinope, Teodosia, Tieo, Tiras, Tomis, beste batzuen artean), gaur egun horietako 45 egin zurtuela konfirmatuta dago.

## Miletoar ezagunak

* Tales Miletokoa, matematikari eta filosofoa
* Anaximandros, filosofoa
* Anaximenes, filosofoa
* Hipodamo Miletokoa, arkitekto eta hirigilea
* Hekateo Miletokoa, historialari eta geografoa
* Isidoro Miletokoa, arkitektoa
* Arktino Miletokoa (K.a. VIII. mendea), poeta greziarra. Bi poema idatzi zituela esaten da, troiako ziklo epikoan: Etiopida eta Iliongo suntsitzea
* Aspasia Miletokoa, (K.a. V. mendean) erretorikar greziarra. Ospetsua izan zen bere edertasun eta jakinduriarengatik, Periklesek emaztea utzi zuen Aspasiarekin ezkontzeko. Askotan Sokrates, Herodoto, Alkibiades eta Fidiasengana joaten zen.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Ikus, gainera

* Miletoko eskola

## Kanpo estekak

* Datuak: Q169460
* Multimedia: Miletus / Q169460
# Citadella (Gozo)

Zitadela (malteraz: Iċ-Ċittadella), Castello (Il-Kastell) ere deitua, Maltako Victòria hirian altxatutako multzo gotortu eta monumentala da.

## Historia

Eremua Brontze Arotik okupatua izan da, eta uste da inguru horretan Gaulos edo Glauconis Civitas hiriko akropoli publiko-erromatarra egon zela. Erdi Aroan, akropolia gaztelu bihurtu zuten, eta Gozo uhartearen herriaren babesleku izan zen. XV. mendetik aurrera, harresiz kanpoko auzo bat garatu zen, gaur egun Victòriako hirigune historikoa osatzen duena. Gotorlekuaren defentsak zaharkitu egin ziren XVI. mendean, eta, ondorioz, Otomandar Inperioak Gozo inbaditu zuen 1551n, eta Ziudadela arpilatu zuen.
Ziudadelako harresien berreraikuntza handi bat 1599 eta 1622 artean egin zen. Iparraldeko harresiak, aldiz, bere horretan mantendu ziren eta oraindik orain Erdi Aroko egitura erakusten dute. Gotorleku berriak kritikatuak izan ziren ondorengo mendeetan, eta XVII. eta XVIII. mendeetan gotorleku osoa eraisteko hainbat saiakera izan ziren; azkenean ez ziren bota.
Frantziaren Maltako inbasioan eta 1798ko altxamenduan, gotorlekua zailtasun handirik gabe errenditu zen. Instalazio militarrak gordetzen jarraitu zuen 1868ko apirilaren 1ean Britainiar Inperioak desegin zuen arte.
Ziudadela barruan elizak eta beste eraikin historiko batzuk daude, hala nola aurreko tenplu bat ordezkatu zuen Jasokundearen katedrala, 1697 eta 1711 artean eraikia.
1998tik Maltako Unescoren Gizateriaren Ondarearen zerrendan sartzeko proposatua dago. Citadella barruan ia inor ez da bizi, uhartearen leku lasaienetariko bat izanik.

## Iruditegia

* Citadella arratsean.
* Sarrera nagusiaren horma.
* Baluartea.
* Multzoaren eraikinak: Gobernadorearen jauregia eta, ezkerrean, antzinako espetxea.
* Kale bat.
* Ikuspegi panoramikoa.

## Erreferentziak

* ↑ Gozo Malta
* ↑ https://es.euronews.com/my-europe/2023/05/08/la-ciudadela-o-una-joya-historica-y-majestuosa-que-ha-sido-restaurada-en-la-isla-de-gozo
* ↑ https://viajeroerrante.com/la-cittadella-de-gozo-malta/

## Kanpo estekak

* Bideoa Youtuben.
* Datuak: Q867647
* Multimedia: Cittadella (Gozo) / Q867647
# Thanin Kraiwichian

Thanin Krawichian (Bangkok, 1927ko apirilaren 5a – ibidem, 2025eko otsailaren 23a) thai epaile, politikari eta zuzenbide irakaslea izan zen. Thailandiako lehen ministroa izan zen 1976tik 1977ra.
Aita txinatarra zuen, eta zuzenbidea ikasi zuen Thammasat Unibertsitatean. Ikasketak London School of Economics-en burutu zituen eta 1958an abokatutzan sartu zen. Thailandiara itzuli ondoren, Justizia Ministerioan sartu zen eta bere ibilbide judiziala hasi zuen Auzitegi Goreneko presidente izatera iritsi arte. Gainera, zuzenbidea irakatsi zuen unibertsitatean.
1973an gobernu militarraren aurkako matxinada demokratikoaren ondoren, erregeak trantsizioko biltzar legegileko kide izendatu zuen. Politikoki, eskuin mutur antikomunistan kokatu zen.
1976ko urriaren 6an Thammasateko Unibertsitateko sarraskia gertatu ondoren, militarrek kolpe militar bat hartu zuten eta Bhumibol Adulyadej erregeak Thanin lehen ministro izendatu zuen.
Thanin emakumeak sartu zituen lehen aldiz gobernu batean, liburuak erretzea agindu zuen, parlamentua desegin zuen eta alderdi politikoak debekatu zituen. Ondorioz, borroka armatu komunistak gora egin zuen.
1977ko urriaren 20an, militarrek boterea berreskuratu zuten estatu-holpe berri batean. Erregeak Kontseilu Pribatuko kide izendatu zuen orduan.
* Datuak: Q74861
* Multimedia: Thanin Kraivichien / Q74861
# Eko-gudari

Eko-gudari (ekologia hitza gudariari uztartuta), lur-sail bat, animali, zuhaitz, landare ("Ama Lurra") salbatzeko edo laguntzeko ahalegina egiten duen ingurumen-ekintzaile bat izendatzeko erabiltzen den hitza da. Terminoa, "Eco-warrior", 1990eko hamarkadan asmatu zen Erresuma Batuan eta arrazoi filosofikoengatik zuzeneko ekintza hartzen duen pertsona definitzeko erabiltzen da.
Ekogudarien ikurra ekogudarien bandera da.
Terminoaren beste erabilera bat legez kanpoko jardueretan aritzen den ingurumen-ekintzaile bati dagokio eta eko-terrorismoa ere deitu ohi zaio. Bestalde, eko-gerlari batek auzitegiak ere erabiltzen ditu giza jarduera bat geldiarazteko edo bertan behera uzteko baldin eta aktibistak uste badu horrek kalte egiten diola ingurumenari.

## Motak

Eko-gerlari bat izan daiteke ingurumen-antolamendu batean diharduen norbait (Greenpeace adibidez) edo ingurumenerako bermeak edo hobekuntzak eskaintzen dituen ingurumen-enpresa (adibidez, zuzenean, ingurumen-produktuak salduz).

## Eko-gudari ezagunak

Chico Mendes eta Ken Saro-Wiwa dira, hurrenez hurren, Brasil eta Nigeriako ekintzaile berde ezagunenak.
José Bovék hamarkada batzuk daramatza bere lurraldean neoliberalismoaren aurka borrokan.
Paul Watson eta ekintza zuzeneko kontserbazio-taldea, eko-gerlaritzat izenda daitezke, gehiegizko arrantzan eta baleen ehiza komertzialean aritzen diren itsasontzien aurkako jarrera irmoagatik.
Penti Baihua nazioartean ezaguna den huaorania da.
Timothy Treadwell hartz arreen babeserako aktibista izan zen Alaskan.

## Erreferentziak

* ↑ https://eu.molooco.com/gifts-for-environmentalists/

## Kanpo estekak

* Datuak: Q3577650
# Lorea Perosanz

Lorea Perosanz Amesti (Ermua, Bizkaia,1976ko uztailaren 26a) diseinatzailea eta ilustratzailea da, hainbat logo eta kartel lehiaketa irabazitakoa.

## Biografia

Ermuko Anaitasuna Ikastolan burutu zituen lehen mailako ikasketak. Txiki-txikitatik argi zuen Arte Ederrak ikasiko zuela eta egin ere halantxe egin zuen. Leioan hasi zuen Arte Ederretako formazioa eta lizentziatura Ingalaterran amaitu zuen, Erasmus beka bati esker. Pinturan espezializatu zen. Amaitu ostean, Bartzelonan Barne-Diseinua ikasi zuen, praktikak Italian burutuz eta, elkartruke bat medio, Argentinara joan zen, paisajismoan sakontzera.
Jaietako kartelak egitea atsegin du eta jarduera desberdinen logoa ere diseinatutakoa da, ordenagailua erabiliz. Pintatzeko orduan, ostera, akuarelak, olioak eta akrilikoak nahiago ditu. Umeen arropa margotzen du, brotxeak diseinatzen ditu…
Haur Eskoletan aritzeko formazioa egin ostean, Partzuergoan egiten du lan.

## Sariak

Sari hauexek lortu ditu:
* 2003an Ermuko Inauterietako kartelaren irabazlea
* 2003an Ermuko Martxoak 8ko kartelaren irabazlea
* 2003an Ermuko Santixau jaietako kartelaren irabazlea
* 2004an Ermuko Martxoak 8ko kartelaren irabazlea
* 2006an Zaldibarko Emakumearen Asteko kartelaren irabazlea
* 2008an Ermuko Inauterietako kartelaren irabazlea
* 2013an Ermuko Santixau jaietako kartelaren irabazlea, Joseba Aranzabalekin batera
* 2018an Ermuan Bagara ekimeneko logoaren diseinua
* 2019an Zaldibarko jaietako kartelaren irabazlea
* Bizkaiko Emakumeentzako Jabekuntza Eskolen Sarearen logoa diseinatu zuen

## Iruditegia

Wikipediako hainbat biografia txukundu ditu bere ilustrazioekin. Hona hemen zenbaitzuk:
* Hipolita Ibaibarriaga (erraketista)
* Irene Ibaibarriaga (erraketista)
* Maria Josefa Aedo (lekaimea)
* Maria Magunazelaia (txirrindularia)
* Margarita Olañeta (ekintzailea)

## Erreferentziak

* 1 2 3 Riveras, Ainara. (2004). «"Nahi duzuna lortzeko, aktiboan egon behar da"» Drogetenitturri, Ermuko eta Mallabiko aldizkaria 111: 25..
* ↑ (Gaztelaniaz) «Lorea Perosanz gana el concurso de carteles de Carnaval» El Diario Vasco 2008-01-22 (Noiz kontsultatua: 2023-07-07).
* ↑ (Gaztelaniaz) «Dos ermuarras ganan el concurso del cartel para el programa festivo» El Correo 2013-06-27 (Noiz kontsultatua: 2023-07-07).
* ↑ (Gaztelaniaz) https://www.facebook.com/DotDurangaldean. (2019-06-05). «[dotb.eus Lorea Perosanz, Zaldibarko jaietako kartel lehiaketaren irabazlea | dotb Durangaldeko Telebista»] dotb.eus (Noiz kontsultatua: 2023-07-07).
* ↑ «Bizkaiko Jabekuntza Eskolen sareak Ermuan diseinaturiko logoa edukiko du | Ayuntamiento de Ermua» www.ermua.eus (Noiz kontsultatua: 2023-07-10).

## Kanpo estekak

* Zaldibarko jaietako kartelaren irudia
* Datuak: Q120450565
# Maxim Van Gils

Maxim Van Gils (Brasschaat, 1999ko azaroaren 25a) txirrindulari belgikarra da, profesionala 2021etik aurrera.

## Kirol ibilbidea

2020ko urriaren 3an Lotto–Dstny taldeak profesionaletara pasako zela iragarri zuen, talde honen afizionatu mailetan aritu ondoren. Elite mailako lehenbiziko denboraldian 2021eko Espainiako Itzulian parte hartu zuen.
Hurrengo urtean, AlUla Tourreko etapa bat, baita sailkapen orokorra ere lortu zuen.

## Palmaresa

2019
* Nafarroako Itzuliko etapa bat
2020
* 2. Arden Challengen
* 3. Tour de Savoie Mont-Blancen
2021
* 7. Valoniako Tourrean
2022
* AlUla Tourra eta etapa bat
* 5. Japoniako Kopan
* 7. Valoniako Tourrean
2023
* 2. Volta Limburg Classicean
* 4. Japoniako Kopan
* 7. Amstel Gold Racen
* 8. Flèche Wallonnen
2024
* Andaluziako Itzulia eta etapa bat
* Eschborn-Frankfurt
* Argovia Kantonamenduko Sari Nagusia
* 2. Miguel Indurain Sari Nagusian
* 3. Drôme Classicean
* 3. Strade Bianchen
* 3. Flèche Wallonnen
* 4. Lieja-Bastogne-Liejan
* 4. Montrealgo Sari Nagusian
* 5. Classic Sud-Ardèchen
* 7. Milan-San Remon
2025
* 4. Andaluziako Itzulian, Puntukako sailkapena eta etapa bat

## Sailkapen orokorra Itzuli Handietan

| Itzuli Handia | 2021 | 2022 | 2023 | 2024 |
| Italiako Giroa | — | — | — | — |
| Frantziako Tourra | — | — | 59. | UT |
| Espainiako Vuelta | 88. | UT | — | — |
—: ez zuen parte hartu
UT: utzi, ez zuen amaitu

## Taldeak

* Lotto (2021-)
** Lotto Soudal (2021-2022)
** Lotto Dstny (2023-)

## Erreferentziak

* ↑ (Ingelesez) «Małecki and Van Gils to sign with Lotto Soudal» Lotto–Dstny 2020/10/03.
* ↑ (Ingelesez) «Lotto Soudal targets stage victories at La Vuelta» Lotto–Dstny 2021/08/10.
* ↑ (Ingelesez) «Maxim Van Gils solos to stage win and overall lead at Saudi Tour» VeloNews 2022/02/04.
* ↑ (Gaztelaniaz) «Van Gils gana el Saudi Tour y Groenewegen la última etapa» As 2022/02/05.

## Kanpo estekak

* Maxim Van Gils - ProCyclingStats
* Datuak: Q98214464
* Multimedia: Maxim Van Gils / Q98214464